**კურიკულუმი**

|  |  |
| --- | --- |
| **ფაკულტეტის დასახელება** | **მეცნიერებათა და ხელოვნების ფაკულტეტი** |
| **პროგრამის დასახელება** | **კულტურის კვლევები****Cultural Studies** |
| **მისანიჭებელი აკადემიური ხარისხი** | **კულტურის კვლევების დოქტორი****PhD in Cultural Studies** |
| **სწავლების ენა** | ქართული  |
| **პროგრამის ხანგრძლივობა (სემესტრი, კრედიტების რაოდენობა)** | 42 ECTS, 3-5 წელი  |
| **პროგრამის შემუშავების თარიღი და განახლების საკითხი** | პროგრამა შემუშავდა 2011 წელს და განახლდა 2021 წელს. პროგრამის განახლება შესაძლებელია ყოველი სასწავლო წლის დაწყებამდე, პროგრამისა და სასწავლო პროცესის ხარისხის გაუმჯობესების მიზნით. |
| **პროგრამის ხელმძღვანელი** | გიორგი მაისურაძე, პროფესორიზაალ ანდრონიკაშვილი, პროფესორი |
| **პროგრამაზე დაშვების წინაპირობები**  |
| * მაგისტრის ან მასთან გათანაბრებული აკადემიური ხარისხი - ხელოვნება, ჰუმანიტარული მეცნიერებების (02) ან სოციალური მეცნიერებები, ჟურნალისტიკა და ინფორმაციის (03) სფეროში .
* წარმატებით ჩაბარებული შიდასაუნივერსიტეტო გამოცდა ინგლისურ ენაში, ინგლისური ენის მინიმუმ B2-დონეზე ფლობის დადასტურების მიზნით ან ინგლისური ენის ცოდნის დამადასტურებელი საერთაშორისო ვალიდური სერტიფიკატი (მინიმუმ B2 დონის შესაბამისი) ან ინგლისურენოვანი საბაკალავრო/სამაგისტრო პროგრამის დასრულების დამადასტურებელი დიპლომი;\*
* სადოქტორო კვლევითი განაცხადი;
* ზეპირი გამოცდა დარგობრივ კომისიასთან.

\*უცხოეთში მიღებული განათლების დამადასტურებელი დიპლომის აღიარება უნდა იყოს დადასტურებული სსიპ - განათლების ხარისხის განვითარების ეროვნული ცენტრის მიერ. დეტალური ინფორმაცია პროგრამაზე მიღების პირობების და კრიტერიუმების შესახებ მოცემულია დოკუმენტში „სადოქტორო პროგრამაზე მიღების პროცედურები და შეფასების სისტემა“. მიღების შესახებ ინფორმაცია თავსდება ილიას სახელმწიფო უნივერსიტეტის ვებგვერდზე www.iliauni.edu.ge. |
| **სადოქტორო პროგრამის დახასიათება/კონცეფცია** |
| კულტურის კვლევები ყველაზე ახალი და თანამედროვე სამეცნიერო დარგია, რომელიც უკანასკნელ ათწლეულებში წამყვან დისციპლინათშორისო კვლევით მიმართულებად იქცა და ყველა საზოგადოებრივი და ჰუმანიტარულ მეცნიერება მოიცვა. მას საფუძვლად უდევს, ერთი მხრივ, XX საუკუნის დამდეგის გერმანულ კულტურის ფილოსოფიაში, სოციოლოგიასა და ხელოვნების ისტორიაში შექმნილი თეორიული პარადიგმები, რომლებიც ცალკეულ დისციპლინათა საზღვრებს აფართოებდნენ, მეორე მხრივ, 1960-იან წლებში ანგლო-ამერიკულ აკადემიურ წრეებში გაჩენილი ყოფითი და პოპულარული კულტურის, მასმედიის კვლევა კრიტიკული თეორიების (ფრანკფურტის სკოლა) და კულტურული ჰეგემონიის თეორიათა გავლენით. კულტურის კვლევები მუშაობს სხვადასხვა დისციპლინათა მიჯნაზე და პროდუქტიულად ითვისებს დისციპლანათაშორის სფეროს, რომელსაც ცალკეული დისციპლინები (ისტორია, ანთროპოლოგია, ლიტერატურათმცოდნეობა, ენათმეცნიერება, კონომცოდნეობა, თეატრმცოდნეობა, მუსიკათმცოდნეობა, ფსიქოანალიზი, მედიის თორია) არ და ვერ ფარავენ, დისციპლინები, რომლებიც კულტურის კვლევის თვალსაწიერში მოექცა. კულტურის კვლევები მოიცავს კულტურის როგორც მატერიალური, ასევე სიმბოლური განზომილებების შესწავლას; ის სინქრონულ ანალიზსაც ეფუძნება და დიაქრონულ, ისტორიულ-შედარებით ან გენეალოგიურ კვლევასაც. შესაბამისად, შესაძლებელს ხდის ცალკეული კულტურული მოვლენის ისტორიული პერსპექტივიდან დანახვასაც და მისი სიმბოლური მნიშვნელობის თუ შინაარსობრივი ტრანსფორმაციების გააზრებასაც. სადოქტორო პროგრამა ითვალისწინებს, პირველ რიგში, თეორიული და მეთოდოლოგიური აპარატის სრულყოფას და მის ემპირიულ/საკვლევ მასალასთან შესაბამისობაში მოყვანას. ეს გულისხმობს არა მარტო კულტურის თეორიის/თეორიათა შესწავლას და შემდეგ მათ საკვლევ მასალაზე არბიტრალურ აპლიკაციას, არამედ საკვლევი შეკითხვის და კვლევის მეთოდიდან გამომდინარე საკვლევ მასალაში არსებული იმპლიციტური თეორიის არსებულ თეორიულ ჰორიზონტში მოქცევას. კულტურის კვლევების უმნიშვნელოვანესი თეორიების გაცნობა-დამუშავებას, როგორც კლასიკური - კულტურის კვლევების წინამორბედი („პირველი კულტურის მეცნიერება“), ასევე კულტურის კვლევების გაჩენის შემდეგ შექმნილ თანამედროვე თეორიულ მიმართულებებს. განსაკუთრებული ყურადღება დაეთმობა კულტურის მეცნიერების წიაღში გაჩენილი კვლევით პერსპექტივების (იკონოლოგია, ვიზუალური ანთროპოლოგია, კულტურული მეხსიერება, პერფორმატიულობა, კულტურული სემანტიკა, მიკროისტორია და სხვა) მეთოდოლოგიისა და პრობლემატიკის შესწავლა-დამუშავებას.პროგრამის ფარგლებში საგანგებო აქცენტი გაკეთდება ქართულ და კავკასიურ თემატიკაზეც, მათ შესწავლასა და გააზრებაზე, როგორც თანამედროვე გლობალურ, ასევე პოსტკოლონიურ, პოსტსოციალისტურ და პოსტიმპერიულ კონტექსტებშიც. თანამედროვე სამყაროში ქართული კულტურის ადგილის და მისი შესაძლებლობების გააზრება მნიშვნელოვანწილად დამოკიდებულია ამ სფეროს მცოდნე კვალიფიციური აკადემიური კადრების მომზადებაზე, რომლებსაც ახალი, თანამედროვე საერთაშორისო სტანდარტების კომპლექსური ცოდნის წარმოება შეეძლებათ.მნიშვნელოვანია პროგრამაში ჩართული დოქტორანტების მონაწილეობა კვლევით პროცესში რომელიც დამყარებული იქნება თეორიული ცოდნის და მეთოდოლოგიის გამოყენებაზე. კვლევის შედეგები წარმოდგენილი იქნება როგორც სადოქტორო კოლოქვიუმებზე, ასევე ჩვენს საერთაშორისო პარტნიორებთან ერთად ჩატარებულ საერთაშორისო ვორკშოპებზეც. სასურველია აგრეთვე დოქტორანტების თანამონაწილეობა საერთაშორისო კვლევით პროექტებში, რაც ხელს შეუწყობს ინტეგრაციას სამეცნიერო სივრცეში და ახალი სამეცნიერო კავშირების დამყარებას, აგრეთვე ქართული თემატიკის შეტანას საერთაშორისო აკადემიურ დისკუსიებში. საგანმანათლებლო პროგრამის შედგენისას შესწავლილი იყო საერთაშორისო გამოცდილება (ბერლინის ლიტერატურისა და კულტურის მეცნიერების ინსტიტუტი, ჰუმბოლდტის უნივერსიტეტი).პროგრამა მხარდაჭერილია საერთაშორისო ექსპერტთა საკონსულტაციო საბჭოს არსებობით, რომელიც საჭიროების შემთხვევაში, უზრუნველყოფს:* პროგრამაში ჩართული დოქტორანტების თანახელმძღვანელობას;
* ერთობლივი კვლევითი პროექტების განვითარებას;
* კვლევითი უნარების განვითარებას სხვადასხვა სემინარებით და კურსებით;
* დოქტორანტების ხელშეწყობას სამეცნიერო ნაშრომების მომზადებასა და გამოქვეყნებაში საერთაშორისო რეფერირებადი ჟურნალებისთვის;
* სადოქტორო კურიკულუმის განვითარებას საერთაშორისო სტანდარტების მიხედვით, ასევე საჭიროების შემთხვევაში გარე რეფერირებას;
* ქართველი მეცნიერების და დოქტორანტების ჩართვას მსოფლიო სამეცნიერო ქსელში.

საკონსულტაციო საბჭოს წევრები არიან:* ევა გოილენი - ლაიბნიცის ლიტერატურის და კულტურის კვლევის ცენტრის დირექტორი, ჰუმბოლდტის უნივერსიტეტის პროფესორი ;
* კლოდ ჰაასი - ლაიბნიცის ლიტერატურის და კულტურის კვლევის ცენტრის დირექტორის მოადგილე;
* დეტლევ შოტკერი - ლაიბნიცის ლიტერატურის და კულტურის კვლევის ცენტრის მკვლევარი
* ერნსტ მიულერი - ლაიბნიცის ლიტერატურის და კულტურის კვლევის ცენტრის მკვლევარი, ბერლინის ჰუმბოლდტის უნივერსიტეტის პროფესორი;

პროგრამა მჭიდროდ თანამშრომლობს ილიას სახელმწიფო უნივერსიტეტში არსებულ საერთაშორისო სადოქტორო სკოლასთან, იყენებს მის მიერ შექმნილ ყველა რესურსს, მათ შორის - დოქტორანტს აძლევს უცხოელი თანახელმძღვანელის ყოლისა და ორმაგი ხარისხის მოპოვების შესაძლებლობას კოტუტელის ფორმატის ფარგლებში.  |
| **პროგრამის მიზნები** |
| სადოქტორო პროგრამა ემსახურება კულტურის კვლევების, როგორც ახალი და აქტუალური კვლევითი მიმართულების საზღვრების გაფართოებას და მისი მიზანია მაღალკვალიფიციური ი მკვლევრების მომზადება, რომლებიც, ქართული და მსოფლიო კულტურის შესწავლისა და გააზრების მიზნით, შეძლებენ ორიგინალური კვლევების განხორციელებას და საერთაშორისო სამეცნიერო აუდიტორიისათვის გაცნობას აქტუალური სამეცნიერო მიდგომების და მეთოდების გამოყენებით. პროგრამის კვლევითი ფოკუსი მოიცავს ქართული კულტურის ფორმებს, შინაარსებს, მექანიზმებს. პროგრამა ქმნის მაღალი ხარისხის კვლევით გარემოს, რაც უზრუნველყოფს წარმატებული კადრების მომზადებას როგორც აკადემიური სივრცისთვის, ასევე მის ფარგლებს გარეთ.  |
| **სწავლის შედეგები** |
| კურსამთავრებული/კურსამთავრებულს :1. ავლენს კულტურის კვლევების როგორც კლასიკური ასევე თანამედროვე უმნიშვნელოვანესი თეორიების/პარადიგმების შესახებ ცოდნას და შეუძლია მათი კრიტიკული ანალიზი და შეფასება;
2. შეუძლია დამოუკიდებლად დაგეგმოს და განახორციელოს ინოვაციური კვლევა აკადემიური კეთილსინდისიერების პრინციპების დაცვით კულტურის კვლევების მიმართულებით.
3. საკვლევი ამოცანის / პრობლემის გადასაჭრელად შეუძლია განავითაროს ადეკვატური, ორიგინალური კვლევითი და ანალიტიკური მიდგომები კულტურის კვლევებში უკვე დამკვიდრებული და აპრობირებული მიდგომების კომბინაციისა ან მოდიფიკაციის საფუძველზე;
4. შეუძლია დასაბუთებულად წარმოაჩინოს თავის მიერ შექმნილი ახალი ცოდნა არსებულ ცოდნასთან ურთიერთკავშირში ზეპირად და წერილობით, აკადემიური კეთილსინდისიერების პრინციპების დაცვით, რაც მოიცავს ადგილობრივ თუ საერთაშორისო დონეზე გამართულ თემატურ დისკუსიებში მონაწილეობასა და კვლევის შედეგების საერთაშორისო რეფერირებად პუბლიკაციაებში ასახვას;
5. შეუძლია მოახდინოს ცოდნის ტრანსფერი სააუდიტორიო სწავლების პროცესში სწავლების თანამედროვე მეთოდების, გამოცდილებისა და მიდგომების გამოყენებით.
6. შეუძლია უახლეს მიღწევებზე დამყარებული ცოდნის საფუძველზე კვლევის შემდგომი პროცესებისა და ახალი იდეების განვითარება.
 |
| **სწავლების მეთოდები** |
| * ლექცია, სემინარი;
* ანალიზი და სინთეზი;
* პრაქტიკული მეთოდი;
* რეფლექსია;
* დემონსტრირების მეთოდი;
* დისკუსია;
* სუპერვიზია;
* და სხვა.

შენიშვნა: პროგრამის თითოეულ კომპონენტში გამოყენებული სწავლების მეთოდები მოცემულია შესაბამის სილაბუსებში/კონცეფციის დოკუმენტებში. |
| **პროგრამის სტრუქტურა** |
| კულტურის კვლევების სადოქტორო პროგრამის მოცულობა შეადგენს 42 კრედიტს. მათ შორის სავალდებულო - 24 კრედიტი და არჩევითი - 18 კრედიტი, საიდანაც დოქტორანტი იღებს კურსებს თავისი კვლევითი ინტერესების გათვალისწინებით. დეტალური ინფორმაცია კომპონენტებისა და კრედიტების განაწილების შესახებ მოცემულია ქვემოთ.დვით:

|  |  |  |
| --- | --- | --- |
| **კომპონენტები** | **სემესტრები** | **ECTS** |
| **1** | **2** | **3** | **4** | **5** | 6 | 7 | 8 | 9 | **10** |  |
| **სავალდებულო კომპონენტები - 24 კრედიტი**  |  |  |  |  |  |  |  |  |  |  |  |
| კულტურის თეორიები |  |  |  |  |  |  |  |  |  |  | **6** |
| კულტურის კრიტიკული თეორიები |  |  |  |  |  |  |  |  |  |  | **6** |
| Classics of the Study of Cultures |  |  |  |  |  |  |  |  |  |  | **6** |
| „პიროვნული და პროფესიული განვითარების ცენტრი (PPDC)“ ტრენინგი |  |  |  |  |  |  |  |  |  |  | **-** |
| ასისტირება\* |  |  |  |  |  |  |  |  |  |  | **6** |
| სადოქტორო კოლოკვიუმები |  |  |  |  |  |  |  |  |  |  |  |
| სადისერტაციო ნაშრომი\*\* |  |  |  |  |  |  |  |  |  |  |  |
| **არჩევითი კომპონენტები - 18 კრედიტი** |  |
| Writing for Academic Publication\*\*\* |  |  |  |  |  |  |  |  |  |  | **6** |
| კურიკულუმის განვითარება და სწავლების სტრატეგიები უმაღლეს განათლებაში |  |  |  |  |  |  |  |  |  |  | **6** |
| კინოენა ავანგარდიდან პოსტმოდერნიზმამდე |  |  |  |  |  |  |  |  |  |  | **6** |
| თბილისის პოლიფონიური კულტურა საიათ-ნოვადან ილია ზდანევიჩამდე  |  |  |  |  |  |  |  |  |  |  | **6** |
| ქართული სოციალ-დემოკრატიის კულტურული საწყისები |  |  |  |  |  |  |  |  |  |  | **6** |
| პოლიტიკური იკონოლოგია |  |  |  |  |  |  |  |  |  |  | **6** |
| ეროვნულის რეპრეზენტაცია საბჭოთა საქართველოში |  |  |  |  |  |  |  |  |  |  | **6** |
| სოციალური და კულტურული ანთროპოლოგიის თეორიები |  |  |  |  |  |  |  |  |  |  | **12** |
| რელიგია მოდერნულ და დიგიტალურ საზოგადოებაში |  |  |  |  |  |  |  |  |  |  | **6** |
| პროსოპოგრაფია, როგორც კვლევის მეთოდოლოგია |  |  |  |  |  |  |  |  |  |  | **12** |
| კავკასიის კვლევები - სამეცნიერო ცოდნის წარმოებისა და მისი სივრცითი პირობების გადაფასება |  |  |  |  |  |  |  |  |  |  | **6** |
| სემინარი მომიჯნავე დისციპლინაში |  |  |  |  |  |  |  |  |  |  | **12** |

\* სწავლების ასისტირების წინაპირობაა „კურიკულუმის განვითარება და სწავლებისა და შეფასების სტრატეგიები უმაღლეს განათლებაში“/„პიროვნული და პროფესიული განვითარების ცენტრი (PPDC)“; კვლევის ასისტირების წინაპირობაა პროსპექტუსის დაცვა; \*\*სადისერტაციო ნაშრომის წარდგინება დაცვისთვის შესაძლებელია მხოლოდ სადოქტორო პროგრამით გათვალისწინებული კომპონენტების, მათ შორის, კოლოკვიუმების შესრულებისა და პუბლიკაციის ან პუბლიკაციაზე თანხმობის წარდგენის შემდეგ.\*\*\*Writing for Academic Publication დოქტორანტს დაცული უნდა ჰქონდეს პროსპექტუსი პროსპექტუსის მომზადების განმავლობაში დოქტორანტები: * განსაზღვრავენ საკვლევ საკითხს/პრობლემას სადისერტაციო კვლევისთვის;
* აკეთებენ რელევანტური ლიტერატურის მიმოხილვას, რომელიც მოიცავს შერჩეული საკითხის/პრობლემის შესახებ კვლევებზე დაფუძნებული უახლესი ცოდნის, გამოყენებული კვლევის მეთოდოლოგიების, მიდგომების და კონცეფციების ანალიზს/სინთეზს და შეფასებას;
* ლიტერატურის მიმოხილვის საფუძველზე განსაზღვრავენ ახალი ცოდნის შექმნის საჭიროებას და აყალიბებენ კვლევის მიზანს, საკვლევ კითხვას/ებს და კვლევის მეთოდოლოგიას;
* ადგენენ ბიბლიოგრაფიას და კვლევის გეგმას.

დასრულებულ პროსპექტუსს დოქტორანტი იცავს დარგობრივი კომისიის წინაშე სწავლების პირველი წლის ბოლოს. **ასისტირება** არის სადოქტორო პროგრამის ის კომპონენტი, რომელიც უზრუნველყოფს დოქტორანტის ჩართულობას სწავლებასა და კვლევასთან დაკავშირებულ აკადემიურ პროცესებში. პროგრამით გათვალისწინებულია სწავლების და კვლევის ასისტირება (იხ. ასისტირების კონცეფცია). სწავლების ასისტირების შემთხვევაში დოქტორანტი აკადემიური კურსის პროფესორს უწევს ასისტირებას, დამოუკიდებლად ახორციელებს აკადემიური კურსის კომპონენტს ან/და ატარებს სალექციო/სასემინარო კურსს ან უწევს ტუტორობას. კვლევის ასისტირების დროს დოქტორანტს შეიძლება მიეცეს შესაძლებლობა, ჩაერთოს უნივერსიტეტში მიმდინარე კვლევით პროცესებში და ამ მიზნით განახორციელოს ისეთი აქტივობები, როგორც არის ლიტერატურის მოძიება, კვლევის ახალი მეთოდების შემუშავებაში მონაწილეობა, მონაცემების შეგროვება და ანალიზი და ა.შ.სადოქტორო პროგრამის აუცილებელი პირობაა **საერთაშორისო რეფერირებად გამოცემაში პუბლიკაციის გამოქვეყნება.** კერძოდ, დოქტორანტს დისერტაციის დაცვამდე მოეთხოვება შესაბამის სფეროში მინიმუმ ერთი სამეცნიერო პუბლიკაცია საერთაშორისო რეცენზირებად თემატურ ჟურნალში. სადოქტორო პროგრამით გათვალისწინებული საერთაშორისო პუბლიკაციისადმი მოთხოვნები იხ. მეცნიერებათა და ხელოვნების ფაკულტეტის სადისერტაციო საბჭოსა და დოქტორანტურის დებულებაში.**სადოქტორო კოლოკვიუმების** სერია უზრუნველყოფს კვლევითი პროცესის სისტემატიზაციას და მის შედეგზე ორიენტირებულობას. მისი მიზანია კვლევასთან დაკავშირებული ავტონომიურობისა და კომუნიკაციის უნარების განვითარება. დოქტორანტმა უნდა შეასრულოს სემესტრში მინიმუმ ერთი კოლოკვიუმი. სადოქტორო კოლოკვიუმის ფარგლებში დოქტორანტი ამზადებს ანგარიშს კვლევის მოცემული ეტაპისათვის მიღებული შედეგების შესახებ და წარადგენს დარგობრივი კომისიის წინაშე. სადოქტორო კოლოკვიუმი შეიძლება ჩატარდეს მომიჯნავე დარგების დოქტორანტების და მათი ხელმძღვანელების/თანახელმძღვანელების მონაწილეობით. კოლოკვიუმები ემსახურება თანმიმდევრული უკუკავშირის მიღებას კვლევის პროცესში. აქტიური სტატუსის მქონე დოქტორანტმა ( პირველსემეტრელმა და ზემოთ) უნდა შეასრულოს სემესტრში მინიმუმ ერთი კოლოკვიუმი.სადოქტორო პროგრამა სრულდება **სადისერტაციო ნაშრომის** წარდგენით და მისი საჯარო დაცვით. სადისერტაციო ნაშრომის დაცვა ხდება ილიას სახელმწიფო უნივერსიტეტის მეცნიერებათა და ხელოვნების ფაკულტეტის საბჭოს მიერ დამტკიცებული სადისერტაციო საბჭოს წინაშე. სადისერტაციო ნაშრომისშესახებ დეტალური ინფორმაცია მოცემულია სადისერტაციო ნაშრომის კონცეფციის დოკუმენტში (იხ. სადისერტაციო ნაშრომის კონცეფცია). |
| **დასაქმების სფეროები** |
| კურსდამთავრებულებს დასაქმება შეეძლებათ შესაბამისი პროფილის როგორც აკადემიურ, ასევე საჯარო და კერძო დაწესებულებებში:* უმაღლესი საგანმანათლებლო დაწესებულებები;
* შესაბამისი პროფილის კვლევითი ინსტიტუტები და ცენტრები;
* არასამთავრობო ორგანიზაციები;
* შესაბამისი პროფილის საერთაშორისო და ადგილობრივი კვლევითი პროექტები;
* მუზეუმები და საგამომცემლო დაწესებულებები;
* მედია (ტელე, რადიო, ციფრული).
 |
| **შეფასების წესი** |
| **სასწავლო კომპონენტის შეფასება მიმდინარეობს 100 ქულიანი სისტემით:**შეფასების სისტემა უშვებს ხუთი სახის დადებით შეფასებას:(A) ფრიადი – შეფასების 91-100 ქულა;(B) ძალიან კარგი – მაქსიმალური შეფასების 81-90 ქულა;(C) კარგი – მაქსიმალური შეფასების 71-80 ქულა;(D) დამაკმაყოფილებელი – მაქსიმალური შეფასების 61-70 ქულა;(E) საკმარისი – მაქსიმალური შეფასების 51-60 ქულა.ორი სახის უარყოფით შეფასებას:(FX) ვერ ჩააბარა – მაქსიმალური შეფასების 41-50 ქულა, რაც ნიშნავს, რომ სტუდენტსჩასაბარებლად მეტი მუშაობა სჭირდება და ეძლევა დამოუკიდებელი მუშაობითდამატებით გამოცდაზე ერთხელ გასვლის უფლება;(F) ჩაიჭრა – მაქსიმალური შეფასების 40 ქულა და ნაკლები, რაც ნიშნავს, რომ სტუდენტისმიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი. **სადისერტაციო ნაშრომის დაცვის შეფასება მიმდინარეობს შემდეგი სისტემით:** ა) ფრიადი (summa cum laude) – შესანიშნავი ნაშრომი; ბ) ძალიან კარგი (magna cum laude) – შედეგი, რომელიც წაყენებულ მოთხოვნებს ყოველმხრივ აღემატება; გ) კარგი (cum laude) – შედეგი, რომელიც წაყენებულ მოთხოვნებს აღემატება; დ) საშუალო (bene) – საშუალო დონის ნაშრომი, რომელიც წაყენებულ ძირითად მოთხოვნებს აკმაყოფილებს; ე) დამაკმაყოფილებელი (rite) – შედეგი, რომელიც, ხარვეზების მიუხედავად, წაყენებულ მოთხოვნებს მაინც აკმაყოფილებს; ვ) არადამაკმაყოფილებელი (insufficient) – არადამაკმაყოფილებელი დონის ნაშრომი, რომელიც ვერ აკმაყოფილებს წაყენებულ მოთხოვნებს მასში არსებული მნიშვნელოვანი ხარვეზების გამო; ზ) სრულიად არადამაკმაყოფილებელი (sub omni canone) – შედეგი, რომელიც წაყენებულ მოთხოვნებს სრულიად ვერ აკმაყოფილებს.„ა“–„ე“ ქვეპუნქტებით გათვალისწინებული შეფასების მიღების შემთხვევაში დოქტორანტს ენიჭება დოქტორის აკადემიური ხარისხი.„ვ“ ქვეპუნქტით გათვალისწინებული შეფასების მიღების შემთხვევაში დოქტორანტს ეძლევა ერთი წლის განმავლობაში გადამუშავებული სადისერტაციო ნაშრომის წარდგენის უფლება.„ზ“ქვეპუნქტით გათვალისწინებული შეფასების მიღების შემთხვევაში დოქტორანტი კარგავს იმავე სადისერტაციო ნაშრომის წარდგენის უფლებას. |
| **სწავლისათვის აუცილებელი დამხმარე პირობები/რესურსები** |
| * უნივერსიტეტის ბიბლიოთეკა და ელექტრონული რესურსები (მათ შორის სამეცნიერო ელექტრონული ბაზები - ScienceDirect, Scopus, PsycInfo, Heinonline, Clarivate Analytics, ProQuest, EBSCO, Jstor, Project Muse, Cambridge Journals, DOAJ, ebrary, Oxford Journals და სხვა);
* უნივერსიტეტის სოციალური და კულტურის კვლევების ინსტიტუტისა და სავლე წერეთლის ფილოსოფიის ინსტიტუტის კვლევითი ბაზები;
* ლაიბნიცის ლიტერატურისა და კულტურის კვლევის ცენტრი;
* სააუდიტორიო/სამუშაო სივრცეები;
* უნივერსიტეტის მულტიმედია-ბიბლიოთეკა;
* არგუსი, elearning.iliauni.edu.ge-ის პლატფორმა, რომელშიც ინტეგრირებულია Turnitin-ის სისტემა;
* ლემან ჰაუპტის საერთაშორისო სადოქტორო სკოლა.
 |

|  |
| --- |
| **პროგრამის სემესტრული გეგმა** |
| **კომპონენტის დასახელება** | **წინაპირობა** | **ლექტორი** | **საკონტაქტო საათების განაწილება** | **კრედიტი** | **სემესტრი****შემ/გაზ** |
| **სავალდებულო კომპონენტები - 24 კრედიტი**  |
| კულტურის თეორიები | - | გიორგი მაისურაძე | 30 | 6 | X | X |
| კულტურის კრიტიკული თეორიები | - | ლუკა ნახუცრიშვილი | 30 | 6 | X | X |
| Classics of the Study of Cultures | ინგლისური B2 | მარტინ ტრემლი | 32 | 6 |  X | X |
| ასისტირება | კურიკულუმის განვითარება და სწავლების სტრატეგიები უმაღლეს განათლებაში/პიროვნული და პროფესიული განვითარების ცენტრი (PPDC)“ ტრენინგი; | ხელმძღვანელი/ები, მომიჯნავე დარგის/დისციპლინის პროფესორი, რომელიც ჩართულია სადოქტორო პროგრამაში | ინდ. | 6 | X | X |
| სადოქტორო კოლოკვიუმები |  |  |  | - | X | X |
| სადისერტაციო ნაშრომი |  |  |  | - | X | X |
| **არჩევითი კომპონენტები - 18 კრედიტი** |
| Writing for Academic Publication | ინგლისური B2 | მაია როგავა | 30 | 6 | X | X |
| კურიკულუმის განვითარება და სწავლების სტრატეგიები უმაღლეს განათლებაში.  |  | სოფიკო ლობჟაძე | 32 | 6 | X | X |
| თბილისის პოლიფონიური კულტურა საიათ-ნოვადან ილია ზდანევიჩამდე  |  | ზაალ ანდრონიკაშვილი | 30 | 6 | X |  X |
| ქართული სოციალ-დემოკრატიის კულტურული საწყისები |  | ლუკა ნახუცრიშვილი  | 30 | 6 | X | X |
| პოლიტიკური იკონოლოგია |  | გიორგი მაისურაძე | 30 | 6 | X | X |
| ეროვნულის რეპრეზენტაცია საბჭოთა საქართველოში |  | გიორგი მაისურაძე | 30 | 6 | X | X |
| კინოენა ავანგარდიდან პოსტმოდერნიზმამდე |  | გიორგი გვახარია, ნინო მხეიძე, თეო ხატიაშვილი  | 30 | 6 | X | X |
| სოციალური და კულტურული ანთროპოლოგიის თეორიები |  | ქეთევან გურჩიანი | 30 | 6 | X | X |
| რელიგია მოდერნულ და დიგიტალურ საზოგადოებაში |  | სოფიკო ზვიადაძე | 30 | 6 | X | X |
| პროსოპოგრაფია, როგორც კვლევის მეთოდოლოგია |  | ოლივერ რაისნერი | 64 | 12 | X | X |
| კავკასიის კვლევები - სამეცნიერო ცოდნის წარმოებისა და მისი სივრცითი პირობების გადაფასება | ინგლისური B2 | ოლივერ რაისნერი | 30 | 6 | X | X |
| სემინარი მომიჯნავე დისციპლინაში |  | სადოქტორო საფეხურის სწავლებაში ჩართული მომიჯნავე დარგის/დისციპლინის პროფესორი\* | ინდ |  12 | X | X |

|  |
| --- |
| **კულტურის კვლევების სადოქტორო პროგრამაში ჩართული აკადემიური პერსონალი** |
|  | ***სახელი და გვარი*** | ***სტატუსი*** | ***ელექტრონული ფოსტა*** |
| 1 | გიორგი მაისურაძე | პროფესორი | giorgi.maisuradze@iliauni.edu.ge |
| 2 | ზაალ ანდრონიკაშვილი | პროფესორი | zaal.andronikashvili@iliauni.edu.gezaaliko@gmail.com |
| 3 | მარტინ ტრემლი | პროფესორი | martin.treml@iliauni.edu.ge treml@zfl-berlin.org  |
| 4 | ოლივერ რაისნერი | პროფესორი | oliver.reisner@iliauni.edu.ge |
| 5 | ლუკა ნახუცრიშვილი | ასოცირებული პროფესორი | luka.nakhutsrishvili@iliauni.edu.ge |
| 6 | ნოდარ ლადარია | პროფესორი | nodar\_ladaria@iliauni.edu.ge |
| 7 | ქეთევან გურჩიანი | პროფესორი | ketevan\_gurchiani@iliauni.edu.ge |
| 8 | გიორგი გვახარია | პროფესორი | giorgi.gvakharia@iliauni.edu.ge |
| 9 | სოფო ზვიადაძე | ასოცირებული პროფესორი | sopiko.zviadadze@iliauni.edu.ge |
| 10 | ნინო მხეიძე | ასოცირებული პროფესორი | nino.mkheidze@iliauni.edu.ge |
| 11 | თეო ხატიაშვილი | ასოცირებული პროფესორი | teo.khatiashvili@iliauni.edu.ge |
| 12 | მაია როგავა | პროფესორი | maia.rogava@iliauni.edu.ge |
| 13 | სოფიკო ლობჟანიძე  | პროფესორი | sopiko\_lobjanidze@iliauni.edu.ge |